9.		Oznámenie o vypovedaní plnomocenstva zástupcom
			(§ 92 ods. 3 Civilného sporového poriadku)
Okresnému súdu Martin
k spisovej značke 11Cb/29/2022
V Žiline, dňa 18. apríla 2022
Vec:	Oznámenie o vypovedaní plnomocenstva
V spore žalobcu MASTERPLAN, s.r.o. so sídlom Žilina, Hodžova 8, IČO: 12 345 678 proti žalovanému GAMMA RAY, a.s. so sídlom Martin, Bottova 13 o zaplatenie 10 000 € s príslušenstvom som dňa 20. 1. 2022 prevzal zastupovanie žalobcu. Udelené splnomocnenie na zastupovanie v spore tvorí súčasť spisového materiálu sp. zn. 11Cb/29/2022. Z dôvodu narušenia vzájomnej dôvery som toto splnomocnenie žalobcovi dňa 14. 4. 2022 vypovedal. Táto výpoveď bola toho istého dňa žalobcovi aj doručená. Zároveň som o tejto skutočnosti informoval aj druhú stranu sporu. 
Prílohy:
–	Výpoveď plnomocenstva zo dňa 14. 4. 2022
–	List zo dňa 14. 4. 2022
–	Doručenka	JUDr. Peter Nespokojný
Poznámky
Výpoveďou zástupcu – splnomocnenca zaniká splnomocnenie. Tak ako odvolanie splnomocnenia stranou sporu, aj výpoveď splnomocnenia zástupcom sú však voči súdu účinné až dňom, keď ich strana alebo zástupca súdu oznámili. Iným subjektom súd oznamuje odvolanie alebo výpoveď splnomocnenia bezodkladne, pričom tu účinky nastávajú dňom oznámenia súdom, ak im neboli tieto skutočnosti známe už skôr.